Ir-regolament tal-kummissjoni (KE) Nru 1292/2003
tat-18 ta' Lulju 2003
li jagħti bidu għal reviżjoni "esportatur ġdid" tar-Regolament tal-Kunsill (KE) Nru 2604/2000 li jimponi dazju definittiv kontra r-rimi fuq importazzjonijiet ta' ċertu polyethylene terephtalate (PET) li joriġina, inter alia, mit-Tajlandja, wara li jitneħħa d-dazju fuq importazzjonijiet minn esportatur wieħed li jesporta f'dan il-pajjiż u li jagħmlu dawn l-importazzjonijiet bla ħsara għar-reġistrazzjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 384/96 [1] tat-22 ta' Diċembru 1995 dwar il-protezzjoni kontra l-importazzjoni mormija mill-pajjiżi li mhumiex membri tal-Komunità Ewropea (ir-Regolament Bażiku), kif l-aħħar emendat bir-Regolament (KE) Nru 1972/2002 [2], u b'mod partikolari l-Artikolu 11(4),
Wara konsultazzjoni mal-Kumitat Konsultattiv,
Billi:
A. TALBA GĦAR-REVIŻJONI
(1) Il-Kummissjoni irċeviet applikazzjoni għal reviżjoni ta' "esportatur ġdid" skond l-Artikolu 11(4) tar-Regolament Bażiku. L-applikazzjoni kienet alloġġata minn Indo Pet (Thailand) Ltd. (l-applikant), produttur li jesporta fit-Tajlandja (il-pajjiż konċernat).
B. PRODOTT
(2) Il-prodott taħt reviżjoni hu polyethylene terephtalate (PET) b'ko-effiċjent tal-viskożità ta' 78 ml/g jew iżjed, skond id-DIN (Deutsche Industrienorm) 53728 li joriġina mit-Tajlandja (il-prodotti konċernat), li bħalissa hu klassifikat taħt il-kodiċi NM 39076020. Dan il-kodiċi NM hu mogħti biss għall-informazzjoni.
Ċ. MIŻURI EŻISTENTI
(3) Il-miżuri li huma fis-seħħ bħalissa huma dazji definittivi kontra r-rimi imposti mir-Regolament tal-Kunsill (KE) Nru 2604/2000 [3] li taħthom l-importazzjonijiet fil-Komunità tal-prodott ikkonċernat, huma bla ħsara għal dazju kontra r-rimi definittiv ta' EUR 83,2 għal kull tunnellata.
D. RAĠUNIJIET GĦAR-REVIŻJONI
(4) L-applikanti jallega li hu ma esportax il-prodott konċernat lill-Komunità matul il-perjodu ta' investigazzjoni li fuqu ġew ibbażati l-miżuri kontra r-rimi, jiġifieri l-perjodu mill-1 ta' Ottubru 1998 sat-30 ta' Settembru 1999 (il-perjodu oriġinali ta' l-investigazzjoni) u li hu ma jiġix minn kwalunkwe produtturi li jesportaw il-prodott li hu bla ħsara għall-miżuri kontra r-rimi imsemmija hawn fuq.
(5) L-applikant jallega wkoll li hu beda jesporta l-prodott ikkonċernat lill-Komunità wara t-tmiem tal-perjodu ta' investigazzjoni.
E. PROĊEDURA
(6) Il-produtturi tal-Komunità li huma magħrufa li huma konċernati kienu infurmati bl-applikazzjoni t'hawn fuq u ngħataw l-opportunità li jikkummentaw. L-ebda kumment ma wasal.
(7) Wara li eżaminat il-provi disponibbli, il-Kummissjoni ikkonkludiet li hemm provi biżżejjed biex tiġġustifika l-bidu ta' reviżjoni "esportatur ġdid", skond l-Artikolu 11(4) tar-Regolament Bażiku, bil-ħsieb li tiddetermina l-kwantità individwali tar-rimi ta' l-applikant u, jekk jinstab xi rimi, il-livell ta' dazju li għalih iridu jiġu bla ħsara l-importazzjonijiet tagħhom tal-prodott ikkonċernat fil-Komunità.
(a) Kwestjonarji
(8) Sabiex tikseb l-informazzjoni li jidhrilha li hi neċessarja għall-investigazzjonijiet tagħha, il-Kummissjoni għandha tibgħat kwestjonarju lill-applikant.
(b) Ġbir ta' informazzjoni u azjenda tas-seduta.
(9) Kull parti interessata hi hawnhekk mistiedna li turi l-opinjoni tagħha bil-kitba u li tipprovdi evidenza li ssostni l-opinjoni.
(10) Barra minn hekk, il-Kummissjoni tista' tisma' il-partijiet interessati, basta dawn jagħmlu talba bil-miktub li turi li hemm raġunijiet partikolari 'il għala dawn għandhom jinstemgħu.
F. TNEĦĦIJA TA' DAZJU LI HEMM FIS-SEĦĦ U REĠISTRAZZJONI TA' L-IMPORTAZZJONIJIET
(11) Skond l-Artikolu 11(4) tar-Regolament Bażiku, id-dazji kontra r-rimi fis-seħħ għandhom jitneħħew għall-importazzjonijiet tal-prodott ikkonċernat li hu magħmul u mibjugħ għall-esportazzjoni lejn il-Komunità mill-applikant. Fl-istess ħin, it-tali importazzjonijiet għandhom isiru bla ħsara għar-reġistrazzjoni b'mod konformi ma' l-Artikolu 14(5) tar-Regolament Bażiku, sabiex jiġi assigurat li, jekk ir-riżultat tar-reviżjoni juri rimi b'rispett lejn l-applikanti, id-dazji kontra r-rimi jistgħu jitneħħew retroattivament mid-data tal-bidu ta' din ir-reviżjoni. L-ammont possibbli ta' kemm għandu jagħmel tajjeb fil-futur ta' l-applikant ma jistgħux jiġu stimati f'dan l-istadju tal-proċess.
G. LIMITI FIŻ-ŻMIEN
(12) Fl-interess ta' amministrazzjoni soda, għandhom ikunu magħrufa l-limiti ta' żmien li fihom:
- il-partijiet interessati jistgħu juru dan lill-Kummissjoni, jippreżentaw l-opinjonijiet tagħhom bil-kitba u jissottomettu t-tweġibijiet tal-kwestjonarju msemmi fil-paragrafu E(a) ta' dan ir-Regolament jew kwalunkwe informazzjoni oħra li għandu jingħata każ tagħha matul l-investigazzjoni,
- il-partijiet interessati jistgħu jagħmlu talba bil-miktub li għandha tinstema' mill-Kummissjoni.
H. BLA KOOPERAZZJONI
(13) Fil-każijiet fejn kwalunkwe' parti interessata tirrifjuta aċċess għaliha, jew inkella ma tipprovdix, l-informazzjoni neċessarja fil-limiti ta' żmien, jew timpedixxi sinifikament l-investigazzjoni, il-konklużjonijiet, l-affermattivi jew in-negattivi, jistgħu jsiru skond l-Artikolu 18 tar-Regolament Bażiku, fuq il-bażi tal-fatti disponibbli.
(14) Fejn jinstab li kwalunkwe parti interessata forniet informazzjoni falza jew qarrieqa, l-informazzjoni għandha tkun injorata u jista' jsir użu tal-fatti disponibbli,
ADOTTAT DAN IR-REGOLAMENT:
Artikolu 1
Reviżjoni tar-Regolament tal-Kunsill (KE) Nru 2604/2000 hu hawnhekk mibdi skond l-Artikolu 11(4) tar-Regolament tal-Kunsill (KE) Nru 384/96 sabiex jiġi determinat jekk u sa liema livell l-importazzjonijiet ta' polyethylene terephtalate (PET) b'ko-effiċjent tal-viskożità ta' 78 ml/g jew iżjed, skond id-DIN (Deutsche Industrienorm) 53728 li jaqa' taħt il-kodiċi NM 39076020, fabbrikat u mibjugħ għall-esportazzjoni lejn il-Komunità minn Indo Pet (Thailand) Ltd. għandu jkun bla ħsara għad-dazju kontra r-rimi impost mir-Regolament tal-Kunsill (KE) Nru 2604/2000.
Artikolu 2
Id-dazju kontra r-rimi impost mir-Regolament tal-Kunsill (KE) Nru 2604/2000 hu hawnhekk mħassar b'rispett lejn l-importazzjonijiet identifikati fl-Artikolu 1 tar-Regolament preżenti (kodiċi miżjud TARIC: A468).
Artikolu 3
L-awtoritajiet tad-dwana huma hawnhekk diretti, skond l-Artikolu 14(5) tar-Regolament tal-Kunsill (KE) Nru 384/96, biex jieħdu l-passi xierqa biex jirreġistraw l-importazzjonijiet identifikati fl-Artikolu 1 ta' dan ir-Regolament. Ir-Reġistrazzjoni għandha tiskadi disa' xhur wara d-data tad-dħul fis-seħħ ta' dan ir-Regolament.
Artikolu 4
1. Il-partijiet interessati, jekk jingħata kont tar-rappreżentanti tagħhom matul l-investigazzjoni, iridu javżaw lill-Kumissjoni, jippreżentaw l-opinjonijiet tagħhom bil-kitba u jissottomettu t-tweġibiet tal-kwestjonarju imsemmi fil-paragrafu E(a) ta' dan ir-Regolament jew kwalunkwe informazzjoni oħra, kemm-il darba ma jkunx speċifikat xort'oħra, fi żmien 40 ġurnata mid-dħul fis-seħħ ta' dan ir-Regolament. Qed tingħata attenzjoni lill-fatt li l-eżerċizzju tal-maġġoranza tad-drittijiet tal-proċedura imfassla fir-Regolament Bażiku jiddependu fuq il-fatt li l-parti tavża lill-Kummissjoni fil-perjodu imsemmi qabel.
Il-partijiet interessati jistgħu japplikaw ukoll bil-kitba biex jinstemgħu mill-Kummissjoni fl-istess limitu ta' żmien ta' 40 ġurnata.
2. Kull sottomissjoni u kull talba magħmula mill-partijiet interessati għandhom isiru bil-kitba (mhux b'format elettroniku, kemm-il darba ma jkunx speċifikat xort'oħra), u trid turi l-isem, l-indirizz, indirizz elettroniku, telefon u fax, u/jew numru telex tal-parti interessata. Kull sottomissjoni, kull kwestjonarju mwieġeb u kull korrispondenza prevista mill-partijiet interessati fuq bażi konfidenzali għandhom jkunu ittikjati L "imited [4]" u, b'mod konformi ma' l-Artikolu 19(2) tar-Regolament Bażiku, għandu jkun akkumpjanat minn verżjoni mhux kunfidenzali, li għandu jkunu ittikjati "Għall-ispezzjoni minn partijiet interessati".
Kwalunkwe informazzjoni li għandha x'taqsam mal-materja, kwalunkwe talba għal xi seduta għandha tintbagħat fl-indirizz li ġej:
Id-Direttorat Ġenerali għall-Kummerċ tal-
Kummissjoni Ewropea
Direttorat B
Uffiċċju: J-79 5/16
B - 1049 Brussel - Fax (32 2) 295 65 05
Telex COMEU B 21877
.
Artikolu 5
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali ta' l-Unjoni Ewropea
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Lulju 2003.